Wikimedia Incubator Wikimedia Incubator ła xe na wiki multiłéngue de propietà de ła Wikimedia Foundation el cui obietivo xe queło de crear edision in łéngue diverse dei projeti wiki che nò i xe gancora stai publicài. So dimanda, vien organixae e scrite da ła meta:Langcom in modo che se pol poi verxare łe nuoe version de Wikipedia, Wikiquote, Wikibooks, Wikisionario o Wikinotisie. Łe nove version de ciascun projeto łe vien poi testae all'interno dell'incubator co l'ecesion de Wikiversity łe cui version łe xe testae so BetaVersity e de Wikisource łe cui version vien testae invese so Old Wikisource. Nò se pol tacar a scrivare un novo projeto, ma soło na nova version łénguistega de un projeto xà existente. El projeto Wikimedia Incubator xe stà lansà el 2 de zugno del 2006 e xe ora disponìbiłe inte łe seguenti łéngue: inglexe, catalan, todésco, spagnoło, fransexe, ebraico, itałian, cinexe, ołandexe, połaco, portoghexe, rumen, ruso, svedexe, turco e giaponexe.